Návrh

**Zákon**

z .............. 2023,

**ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 488/2013 Z. z. o súdoch a o diaľničnej známke a o zmene niektorých zákonov v znení zákona č. 387/2015 Z. z., zákona č. 266/2016 Z. z., zákona č. 315/2016 Z. z., zákona č. 106/2018 Z. z., zákona č. 149/2019 Z. z., zákona č. 393/2019 Z. z., zákona č. 198/2020 Z. z., zákona č. 286/2021 Z. z., zákona č. 404/2021 Z. z., zákona č. 92/2022 Z. z. sa dopĺňa takto:

V § 4 sa za odsek 2 vkladá nový odsek 3, ktorý znie:

„(3) Za úhradu diaľničnej známky s platnosťou podľa §3 ods. 2 sa považuje aj úhrada pokuty podľa § 10, § 10a a § 11 tohto zákona. Za počiatočný deň platnosti diaľničnej známky uhradenej podľa prvej vety sa považuje deň úhrady pokuty. Následne sa vydá o úhrade diaľničnej známky prostredníctvom pokuty potvrdenie o úhrade v zmysle § 5 ods. 3 tohto zákona. Podrobnosti o vydaní potvrdenia podľa predchádzajúcej vety určí správca výberu úhrady diaľničnej známky vo všeobecných podmienkach úhrady diaľničnej známky.“

§ 10 ods. 6 sa dopĺňa jeho znenie na:

„(6) Pokuty uložené za priestupky sú príjmom Národnej diaľničnej spoločnosti, a. s. vo výške ustanovenej nariadením vlády Slovenskej republiky pre diaľničnú známku s platnosťou podľa § 3 ods. 2, vo zvyšnej časti sú príjmom štátneho rozpočtu“.

§ 10a ods. 10 sa dopĺňa jeho znenie na :

„(10) Pokuty uložené za priestupky sú príjmom Národnej diaľničnej spoločnosti, a. s. vo výške ustanovenej nariadením vlády Slovenskej republiky pre diaľničnú známku s platnosťou podľa § 3 ods. 2, vo zvyšnej časti sú príjmom štátneho rozpočtu“.

V § 11 ods. 9 sa dopĺňa jeho znenie na :

„(9) Pokuty uložené za priestupky sú príjmom Národnej diaľničnej spoločnosti, a. s. vo výške ustanovenej nariadením vlády Slovenskej republiky pre diaľničnú známku s platnosťou podľa § 3 ods. 2, vo zvyšnej časti sú príjmom štátneho rozpočtu“.

V § 14 sa vypúšťa ods. č. 3 a ods. č. 4.

**Čl. IV**

Tento zákon nadobúda účinnosť 15. dňom od jeho vyhlásenia v Zbierke zákonov Slovenskej republiky.